b'\n_START_ARTICLE_\nLinas Jonauskas\n_START_SECTION_\nBiografija\n_START_PARAGRAPH_\n1997\xc2\xa0m. baig\xc4\x97 eksperimentin\xc4\x99 respublikin\xc4\x99 jaun\xc5\xb3j\xc5\xb3 lyderi\xc5\xb3 ir Ma\xc5\xbeeiki\xc5\xb3 Senamies\xc4\x8dio vidurin\xc4\x99 mokykl\xc4\x85. 1998\xe2\x80\x932000\xc2\xa0m. mokytojavo Ma\xc5\xbeeikiuose. 2000\xe2\x80\x932004\xc2\xa0m. dirbo LR Seimo nario pad\xc4\x97j\xc4\x97ju-sekretoriumi. 2007\xc2\xa0m. Vilniaus pedagoginiame universitete baig\xc4\x97 socialin\xc4\x99 pedagogik\xc4\x85. 2007\xc2\xa0m. paskirtas LR ministro pirmininko Gedimino Kirkilo patar\xc4\x97ju. V\xc4\x97liau dirbo LR Seime, 2012 gruod\xc5\xbeio m\xc4\x97n. paskirtas \xc4\xaf Aplinkos ministerijos viceministro pareigas._NEWLINE_1996\xc2\xa0m. vienas i\xc5\xa1 Ma\xc5\xbeeiki\xc5\xb3 jaunimo organizacij\xc5\xb3 s\xc4\x85jungos \xc4\xafk\xc5\xabr\xc4\x97j\xc5\xb3. Nuo 1997\xc2\xa0m. Lietuvos socialdemokratinio jaunimo s\xc4\x85jungos (LSDJS) ir Lietuvos socialdemokrat\xc5\xb3 partijos (LSDP) narys. 1998\xc2\xa0m. \xc4\xafk\xc5\xabr\xc4\x97 LSDJS Ma\xc5\xbeeiki\xc5\xb3 skyri\xc5\xb3. 1998\xe2\x80\x932000\xc2\xa0m. i\xc5\xa1rinktas LSDJS Ma\xc5\xbeeiki\xc5\xb3 skyriaus pirmininku. 2000\xc2\xa0m. visuotiniame LSDJS suva\xc5\xbeiavime i\xc5\xa1rinktas organizacijos vicepirmininku. 2001\xc2\xa0m. pabaigoje i\xc5\xa1rinktas LSDJS pirmininku. 2002\xc2\xa0m. pagal derybin\xc4\xaf LSDJS susijungimo su Lietuvos leiborist\xc5\xb3 unija susitarim\xc4\x85 i\xc5\xa1rinktas LSDJS pirmuoju vicepirmininku. 2003\xc2\xa0m. i\xc5\xa1rinktas LSDJS pirmininku. 2005\xc2\xa0m. perrinktas LSDJS pirmininku. 2007\xc2\xa0m. ketvirt\xc4\x85 kart\xc4\x85 i\xc5\xa1rinktas LSDJS pirmininku. Nuo 2003\xc2\xa0m. LSDP Prezidiumo narys. 2005\xc2\xa0m. Lietuvos jaunimo organizacij\xc5\xb3 tarybos asambl\xc4\x97joje dvejiems metams i\xc5\xa1rinktas (Valstybin\xc4\x97s jaunimo reikal\xc5\xb3 tarybos nariu) Jaunimo reikal\xc5\xb3 tarybos prie JRD nariu. Nuo 2012\xc2\xa0m. eina Aplinkos viceministro pareigas. Kuruojamos sritys: gamtos apsauga, mi\xc5\xa1kai, saugomos teritorijos ir kra\xc5\xa1tovaizd\xc5\xbeio sektoriai.'